
"Татарстанда масштаблы проектларны гамәлгә ашыру 2020 елга кластерда сәнәгать җитештерүе күләмен өч мәртәбәгә арттырырга һәм 2 трлн. сум дәрәҗәсенә җиткерергә ярдәм итәчәк. Бу максатка ирешү өчен социаль, транспорт, энергетика һәм инженер инфраструктурасын алданрак барырлык итеп үстерү өчен дәүләт ярдәме кирәк", - дип белдерде бүген Татарстан Республикасы Президенты Рөстәм Миңнеханов Мәскәүдә Россия Федерациясе Дәүләт Советы утырышында чыгыш ясаганда.

Бүген Татарстан Президенты Арча муниципаль районына эш сәфәре кысаларында "Кырлай" агрофирмасы (хуҗалык инвесторы – "Сервис Агро" ҖЧҖ) басуларында бәрәңге алуның барышы белән танышты. Рөстәм Миңнехановны Татарстан Республикасы Премьер-министры урынбасары – ТР авыл хуҗалыгы һәм азык-төлек министры Марат Әхмәтов, район башлыгы Алмас Нәзиров, "Сервис Агро" ҖЧҖ җитәкчесе Габделхәй Кәримов озата йөрде.

Бүген Татарстан Республикасы Президенты Рөстәм Миңнеханов Халыкара валюта фондының Россия Федерациясендәге даими вәкиле Джоши Бикас әфәнде белән очрашты. Татарстан Республикасы Хөкүмәте Йортында узган очрашуда шулай ук республика икътисад министры Мидхәт Шаһиәхмәтов, Татарстан Республикасы Милли банкы рәисе Евгений Богачев, КФУ проректоры Марат Сафиуллин катнашты.

Бүген Казанда 2015 елгы XVI Су спорт төрләре буенча дөнья чемпионатының оештыру комитеты утырышын Россия Федерациясе спорт министры Виталий Мутко уздырды. Татарстан Республикасы Хөкүмәте Йортында видеоконференция режимында узган киңәшмәдә Татарстан Республикасы Президенты Рөстәм Миңнеханов, ТР Премьер-министры Илдар Халиков катнаштылар.

Бүген Татарстан Республикасы Президенты Рөстәм Миңнеханов Казанда узучы VIII БДБ һәм Евразия илләре онкологлары съезды делегатлары белән очрашты. Татарстан Республикасы Хөкүмәте Йортында узган очрашуда шулай ук Татарстан Республикасы Президенты ярдәмчесе Татьяна Ларионова, республика сәламәтлек саклау министры Адель Вафин катнашты.
Рәсми Татарстан